**Együttműködési Megállapodás**

Mely létrejött egyrészről:

Roma Nemzetiségi Önkormányzat (8595 Kup Fő utca 76.)   
Képviseli: **Sárközi Tibor elnök**

másrészről

**Kup község Német Nemzetiségi Önkormányzat** (Kup, Fő u. 76.)   
Képviseli: **Varga Éva Teréz elnök**

között alulírott napon az alábbiak szerint:

A nemzetiségek jogairól szóló 2011.évi CLXXIX törvény 10 § (1) bekezdése rögzíti: „a nemzetiségi önkormányzatok alapvető feladata a nemzetiségi érdekek védelme és képviselete a nemzetiségi önkormányzati feladat- és hatáskörének gyakorlásával.”

Ugyanezen törvény 17 § kimondja:” A Nemzetiségek elidegeníthetetlen közösségi joga: a) önazonosságuk megőrzése, ápolása, átörökítése, b) történelmi hagyományaik, nyelvük megőrzése és fejlesztése, tárgyi- és szellemi kultúrájuk ápolása és gyarapítása.”

A Kupi Roma Nemzetiségi Önkormányzat, illetve Kup község Német Nemzetiségi Önkormányzata a legmesszebbmenőkig egyetért a fenti célokkal, azok megvalósítását együttműködési megállapodás keretében minden rendelkezésre álló szellemi, anyagi- és szakmai eszközzel támogatja.

1. Az együttműködő felek megállapodnak abban, hogy a fenti célok elérése érdekében 2017. július 30-án közös kirándulást szervez a két képviselő-testület és családtagjaik részvételével.
2. A kirándulás programját a megállapodás melléklete tartalmazza.
3. A kirándulás költségeit a Roma Nemzetiségi Önkormányzat viseli, a Német Nemzetiségi Önkormányzat a szervezésben vesz részt és képviselteti magát a kiránduláson.
4. A szerződő felek a szerződést, mint akaratukkal mindenben megegyezőt jóváhagyólag aláírták.

**Kup**, 2017. július …….

**Sárközi Tibor Varga Éva Teréz**

RNÖ elnöke NNÖ elnöke